| Müasir Fizika |
| --- |
| {\displaystyle {\hat {H}}|\psi \_{n}(t)\rangle =i\hbar {\frac {\partial }{\partial t}}|\psi \_{n}(t)\rangle } {\displaystyle {\frac {1}{{c}^{2}}}{\frac {{\partial }^{2}{\phi }\_{n}}{{\partial t}^{2}}}-{{\nabla }^{2}{\phi }\_{n}}+{\left({\frac {mc}{\hbar }}\right)}^{2}{\phi }\_{n}=0}Çoxobrazlı dinamikası: Şredinger tənliyi və Kleyn–Qordon tənliyi |
| QurucularıMaks Planck  ·  Albert Eynşteyn  ·  Nils Bor  ·  Maks Born  ·  Verner Heyzenberq  ·  Ervin Şredinger  ·  Paskual İordan  ·  Volfqanq Pauli  ·  Pol Dirak  ·  Ernest Rezerford  ·  Lui de Broyl  ·  Şatyendranat Boz |
| AnlayışlarTopologiya · Fəza · Zaman · Enerji · Maddə · İş  Təsadüf · İnformasiya · Entropiya · Zehin  İşıq · Zərrəcik · Dalğa |
| BölmələriTətbiqi · Eksperimental · Nəzəri  Riyazi  · Fizika fəlsəfəsi  Kvant mexanikası (Kvant sahə nəzəriyyəsi · Kvant informasiyası · Kvant kompüteri)  Elektromaqnitizm ·  Zəif qarşılıqlı təsir · Elektrozəif qarşılıqlı təsir  Güclü qarşılıqlı təsir  Atom fizikası · Hissəciklər fizikası · Nüvə fizikası  Atom, molekul və optika fizikası  Bərk cisimlər fizikası · Statistik  Kompleks sistems · Qeyri-xətti dinamika · Biofizika  Neyrofizika  Plazma fizikası  Xüsusi nisbilik · Ümumi nisbilik  Astrofizika · Kosmologiya  Qravitasiya nəzəriyyələri  Kvant qravitasiyası · Hər şeyin nəzəriyyəsi |
| AlimlərVitten ·  Röntgen ·  Bekkerel ·  Lorens ·  Plank ·  Küri ·  Viyen ·  Mariya Küri ·  Zommerfeld ·  Rezerford ·  Soddi ·  Onnes ·  Eynşteyn · Vilçek · Born ·  Veyl · Bor ·  Şredinger ·  de Broyl · Laue ·  Boz ·  Kompton ·  Pauli · Uolton ·  Fermi · Yan Van-der-Vaals ·  Heyzenberq · Dyson ·  Zeyeman · Mozli · Hilbert · Hödel · İordan ·  Dirak · Viqner · Hokinq · P. U. Anderson · Lemetr ·  Tomson ·  Puankare · Uiler · Penruz · Milliken · Nambu · fon Neyman · Hiqqs ·  Han ·  Feynman ·  Yanq ·  Li Tzundao ·  Lenard · Salam ·  't Hooft ·  Bell ·  Gell-Mann ·  Cozef Con Tomson  ·  Raman ·  Breqq ·  Bardin ·  Şokli ·  Çedvik ·  Lourens ·  Zeylinqer ·  Qaudşmit ·  Ulenbek |
| Kateqoriyalar  Müasir fizika |
| * b
* m
* r
 |

Şvarzşild soxulcan dəliyinin görüntülü izahı. Kainatda soxulcan dəliyi indiyə qədər müşahidə olunmasa da onların varlığı riyazi modellərlə və elmi nəzəriyyələr vasitəsilə fərz olunur. 
**Nəzəri fizika** — fizikanın obyektlərin və sistemlərin riyazi modellərindən və mücərrədliyindən yararlanaraq təbiət və kainatda baş verən hadisələri izah eləməyə, təxmin eləməyə və səmərəliləşdirməyə çalışan bölməsidir. Eksperimental fizikanın "əksi" sayıla bilər. Eksperimental fizika alətlərdən və cihazlardan istifadə edərək həmin təbiət və kainat hadisələrini incəliklərini ayırd eləməyə çalışır.

Elmin inkişafı təcrübələrlə nəzəriyyənin arasındakı əlaqədən asılıdır. Bəzi hallarda isə nəzəri fizika riyaziyyatın ciddi standardları ilə vəhdət təşkil edərək təcrübələrə və müşahidələrə kiçik çəki payı saxlayır. Məsələn, xüsusi nisbilik nəzəriyyəsinin inkişaf etdirilməsi dövründə Albert Eynşteyn Lorentz transformasiyalarıla məşğul olarkən Yerin efirdəki sürüşməsi haqqında olan Mayklson-Morli eksperimentinin məlumatlarından heç istifadə eləməmişdi. Amma, Eynşteyn Nobel mükafatını isə fotoelektrik effektini izah etdiyinə görə qazanmışdı, hansı ki, həmin effektin təcrübi nəticələri əldə olunanda nəzəri izahının verilməsində çətinliklər var idi.

Ümumi baxış
-----------

**Fiziki nəzəriyyə** fiziki hadisələrin modelidir. Nəzəriyyənin fərziyyələri müşahidələrlə üst-üstə düşdüyü müddətdə müzakirə olunur. Bir fiziki nəzəriyyənin keyfiyyəti onun vasitəsilə təxmin olunmuş yeni fərziyyələri ortaya qoya bilmə bacarağına görə də ölçülür ki, hansı ki, müşahidələrlə təsdiqlənməlidir. Fiziki nəzəriyyələ riyazi teoremin fərqi ondadır ki, ikisi də hər hansısa aksiomlar üzərində əsaslansa da, riyazi tətbiqinin mühakiməsi heç bir təcrübi nəticənin üzərində əsaslanmaya da bilər. Fiziki nəzəriyyə riyazi nəzəriyyədən eyni şəkildə fərqlənir, ümumiyyətlə isə "nəzəriyyə" sözünün riyaziyyatda fərqli mənası var.

Fiziki nəzəriyyə ölçülə bilən kəmiyyətlər arasındakı bir və yə bir neçə əlaqəni əhatə edir. Arximed gəminin suyu "əvəzləyərək" səthdə qaldığını anlamışdı, Pifaqor başa düşmüşdü ki, vibrasiya edən simin uzunluğula onun çıxartdığı musiqi arasında əlaqə var.Entropiyanı(gözlə görünməyən zərrəciklərin mövqeyi və hərəkətilə bağlı olan qeyri müəyyənlik ölçüsü) və kvant mexanikasına aid anlayışlardan olan enerjinin heç də həmişə dəyişkən olmamasını nümunə kimi göstərə bilərik.

Nəzəri fizika bir neçə müxtəlif yanaşmalardan ibarətdi. Nəzəri zərrəciklər fizikası buna qəşəng nümunədir. Məsələn, "fenomenologistlər" eksperimental nəticələrlə uyğunlaşmaq üçün təcrübi formulalardan yararlana bilərlər, daha çox fiziki mahiyyətini tam anlamadan edirlər. "Modelçilər" isə hardasa "fenomenologistlər" kimi davransalar da, arzu olunan xüsusiyyətlərə malik nəzəriyyələri modelləşdirməyə çalışırlar, nəinki eksperimental verilənlər üzərində işləməkdənsə, riyazi modelləşdirmənin üsullarını real fizika problemlərinə tətbiq edirlər. Bəziləri təxmini nəzəriyyələri (effektiv nəzəriyyələr də adlanır) yaratmağa təşəbbüs göstərirlər, çünki tam inkişaf etdirilmiş nəzəriyyələr həll olunmaz yaxud çox mürəkkəb kimi qələmə verilə bilər. Başqa nəzəriyyəçilər mövcud nəzəriyyələri vahid bir nəzəriyyədə birləşdirməyə, rəsmiləşdirməyə, başqa formada izah etməyə yaxud ümumiləşdirməyə çalışa bilərlər və ya tamamilə yeni bir nəzəriyyəni onların vasitəsilə yarada bilər. Bəzən isə tamamilə riyazi sistemlər fiziki sistemlərin modelləşməsi üçün cığır aça bilərlər, məsələn, Rimann və digərləri tərəfindən irəli sürülmüş ideya olan məkanın özü bükülə bilməsi. Böyük hesablama tələb edən nəzəri problemlər hesablama fizikasının məsələləri sırasına da daxil olur.

Nəzəri sahədə irəliləyişlər köhnə və yanlış paradiqmaları(nümunə olaraq işığın yayılmasının efir nəzəriyyəsini, istiliyin kalorik nəzəriyyəsini, flogistonun inkişafından yaranan yanma prosesini, geosentrik sistemi göstərmək olar.) kənara qoymaq ola bilər və ya daha dəqiq və geniş tətbiq oluna bilən model təmin eləmək də sayılar. Növbəti halda əvvəlki bilinən nəticəni bərpa etmək üçün uyğunluq prinsipi tələb olunur. Bəzən isə, irəliləyişlər fərqli yöndə davam edə bilər. Məsəl üçün, tamamilə doğru olan nəzəriyyənin faktlarla yoxlanılmasına da ehtiyac ola bilər, atomik model nəzəriyyəsi, hansı ki bir neçə min il əvvəl ortaya qoyulub (Yunanıstanda və Hindistandakı fəlsəfəçilər tərəfindən) və elektrikin ikili axın nəzəriyyəsi bu vıziyyətə uyğun iki haldır. Dalğa-zərrəcik ikililiyi yuxarıdakı hamısına istisna haldır. Bu nəzəriyyə Borun tamamlama prinsipləri vasitəsilə müxtəlif və bir-birinə zidd modelləri içində cəmləyir.

Fizika nəzəriyyələri o vaxt qəbul oluna bilər ki, doğru təxminlər irəli sürsün və heç (çox az) yanlış olmasın. Nəzəriyyədə ən azı ikinci obyektiv kimi eleqantlıq da olmalıdır. Həmin eleqantlıq anlayışı hərdən "Okkam ülgücü" də adlanır.

Fizika nəzəriyyələri üç qrupa bölünə bilərlər: Əsas nəzəriyyələr, Təklif olunmuş nəzəriyyələr, Saçaq nəzəriyyələr.

Tarix
-----

Nəzəri fizikanın tarixi ən az 2300 il bundan qabağa söykənir. Sokratdan əvvəlki fəlsəfə dövründə başlayıb və Platon ilə Aristotel tərəfindən davam etdirilib. Orta əsrlər və İntibah dövrlərindən təcrübi elm anlayışı, yəni nəzəriyyə əks bir şey, İbn əl-Haytəm və Frensis Bekon tərəfindən ortaya qoyulmuşdu. Elmi inqilab zamanı yaxınlaşdıqca, maddə, enerji, məkan, zaman, səbəb anlayışları yavaş-yavaş bu günkü bildiyimiz şəklə düşməyə başlamışdı. Digər elmlər isə təbiət fəlsəfəsindən şaxələnərək inkişaf edirdilər. Müasir era Kopernikin astronomiyadakı işlərilə başlayıb Keplerin planetlərin orbiti haqqındakı araşdırmasıla davam elədi. Qeyd etmək lazımdır ki, Keplerin işləri Tixo Brahenin keçmiş işləri üzərində əsaslanmışdı.

İnkişafa doğru olan ən böyük təkanlardan birini Qalileo Qaliley vermişdi. Qaliley həm nəzəriyyəçi kimi, həm də təcrübəçi kimi tanınır. Rene Dekartın analitik həndəsəsi və mexanikası İsaak Nyutonun kalkulusu və mexanikasıla birləşmişdi. Nyuton tarixdə öz izini inqilabi "Principa Mathematica" kitabını yazmaqla qoyub. Bu kitabın içərisində Kopernikin, Qalileyin və Keplerin araşdırmalarıla bərabər, Nyutonun özünün mexanika və qravitasiya haqqındakı araşdırmaları da var. Nyutonun qravitasiya haqqındakı fikirləri 20-ci əsrin əvvəllərinə qədər hakim nəzəriyyə olaraq qəbul edilmişdi. Eyni zamanda optika sahəsində, daha dəqiq rənglər nəzəriyyəsi və həndəsi optikanın qədim elmində irəliləyişlərə nail olunurdu. Bunların çoxusu Nyuton, Dekart, Xristian Hüygens tərəfindən əldə olunmuşdu. 18-ci və 19-cu əsrlərdə, Uilyam Rouvan Hamiltonın, Jozef Lui Laqranjın, Leonard Eylerin işləri klassik mexanikanın geniş bir nəzəriyyəyə çevrilməsində köməkçi oldu.

19–20-ci əsrlərinin ən böyük nailiyyətlərindən biri də enerji anlayışının istilik, elektrik və maqnetizm daha sonra işığın fizikaya gətirilərək bərkidilməsi olmuşdu. Termodinamikanın qanunları və vahid anlayış olaraq entropiyanın təqdimi maddənin özəlliklərinə makroskopik izah təmin edirdi. 19-cu əsrin sonlarında statistik mexanika (daha sonra statistik fizika) termodinamika şaxələnərək meydana gəlirdi. Bu əsrə aid başqa önəmli hadisələrdən biri elektrik,maqnetizm və işığı bir yerə gətirən nəzəriyyənin — elektromaqnit nəzəriyyəsinin kəşfi idi.

Modern fizikanın sütunları, bəlkə də fizika tarixində ən böyük inqilabi nəzəriyyələr olan, nisbilik nəzəriyyəsi və kvant mexanikası olmuşdu. Nyuton mexanikası xüsusi nisbiliyin xüsusi halına çevrildi. Nyuton qravitasiyasına isə ümumi nisbilik nəzəriyyəsi tərəfindən kinematik izah verildi. Kvant mexanikası mütləq qara cisim radiasiyasını, bərk cismin xüsusi istilik tutumunda yaranan anomaliyaları və atom və molekulların daxili quruluşlarını öyrənilməsinə böyük bir təkan vermişdi. 1920-ci illərdən başlayaraq, kvant sahə nəzəriyyəsi kvant mexanikasından doğaraq meydana gəldi. 1960–70-ci illər kvant sahə nəzəriyyəsinin köməyi ilə inkişaf etdirilmiş standart model üzərində görülən işlərlə, qatı maddələr fizikasında olan irəliləyişlərlə və nisbilik nəzəriyyəsinin astronomiyada və kosmologiyadakı tətbiqlərilə yadda qaldı.

Bütün bu əldə olunan kəşflər təcrübələr təklif edən və nəticələri birləşdirən təkan kimi nəzəri fizikadan asılı idi. Ya mövcud riyaziyyatdan istifadə edərək yaxud Dekart, Nyuton və Leybnitsdə olduğu kimi yeni riyazi üsullar kəşf etməklə. Jozef Furyenin istilik keçirməsi üzərindəki çalışmaları riyaziyyatın yeni qolunu yaratdı: sonsuz, ortoqonal silsilələr.

Müasir nəzəri fizika nəzəriyyələri birləşdirməyə və Kainatı zərrəciklər miqyasından tutmuş kosmoloji miqyasacan dərk etməyə çalışır. Bu cür miqyaslarda təcrübələr aparıla bilinmir. Buna baxmayaraq nəzəri fizika riyazi modellərdən istifadə edərək irəliləyir.

Əsas nəzəriyyələr
-----------------

**Əsas nəzəriyyələr** (bəzən mərkəzi nəzəriyyələr də adlanır) faktlara dayalı və elmi görüşlərin biliyinin əsas ana mənbəyidir və təkrar elmi sınaqlardan çıxıb. Elə əsas nəzəriyyələr də var ki, ümumi olaraq hər kəs tərəfindən bir çox dataları izah edə bildiyinə görə qəbul olunub, amma aşkarlanması, tam şəkildə izahı və tərkibi hələ də müzakirə altındadır.

### Nümunələr

* Axın dinamikası
* Bərk cism mexanikası
* Dinamika
* Elektromaqnetizm
* Enerjinin saxlanması qanunu
* Fiziki kosmologiya
* Xüsusi nisbilik nəzəriyyəsi
* Klassik mexanika
* Kvant elektrodinamikası
* Kvant elektrokimyası
* Kvant xromodinamikası
* Kvant informasiyası nəzəriyyəsi
* Kvant kompyuterləri
* Kvant mexanikası
* Kvant sahə nəzəriyyəsi
* Qara dəlik termodinamikası
* Qaranlıq enerji
* Qaranlıq maddə
* Qatı maddələr fizikası (bərk halı fizikası və materialların elektronik quruluşu daxil)
* Sahə nəzəriyyəsi
* Standart Model
* Statistik mexanika
* Termodinamika
* Ümumi nisbilik

Təklif olunmuş nəzəriyyələr
---------------------------

Təklif olunmuş nəzəriyyələr, adətən, nisbətən yeni nəzəriyyələr olur. Yəni, nəzəriyyəyə olunan elmi yanaşmaları əhatə edir ki, yeni gətirilən modellərin və əsaslanırma tiplərinin etibarlılığını yoxlayır. Lakin, bəzi bu cür nəzəriyyələr arasında elələri də olur ki, xeyli müddət mövcud olub və təsdiqlənmədən yayınıb. Təklif olunmuş nəzəriyyələr içərisində yenicə qurulmağa başlanan saçaq nəzəriyyələr də ola bilər (bəzən də geniş kütlə tərəfindən qəbul oluna bilər). Təklif olunmuş nəzəriyyələr adətən sınanmış olmurlar.

### Nümunələr

* Böyük vahidləşdirmə nəzəriyyəsi
* Eynşteyn-Rozen körpüsü
* Hər şeyin nəzəriyyəsi
* İlmə kvant qravitasiyası
* Kozmoloji sabit
* M-nəzəriyyə
* Miqyas nisbiliyi nəzəriyyəsi
* Sim nəzəriyyəsi
* Supersimmetriya
* Sıradan çoxluqlar
* Zərrəciksiz fizika

Saçaq nəzəriyyələr
------------------

**Saçaq nəzəriyyələr** nəzəriyyələrin yeni təməli qoyulma dönəmində olan elmi cəhdlərin istənilən sahəsini əhatə edir.

Hərdən bəzi saçaq nəzəriyyələr gələcəkdə geniş kütlə tərəfindən qəbul olunur. Digərlərinin isə səhv olması sübut olunur. Bəzi bu tip nəzəriyyələr psevdoelm və protoelm formasında gəlir. Original nəzəriyyənin yanlış çıxardılması bəzən nəzəriyyənin yenidən qurulmasına gətirib çıxarda bilər.

### Nümunələr

* Elektroqravitasiya
* Teslanın dinamik qravitasiya nəzəriyyəsi
* Efir nəzəriyyəsi
* Orqon

Xəyali eksperimentlər real eksperimentlərə qarşı
------------------------------------------------

"Xəyali" eksperimentlər hər hansısa bir şəxsin düşüncələrində "filan vəziyyətdə olduğumuzu fikirləşsək;əgər bu düzdürsə, sonrası necə ola bilər?" söhbətini eləyərək aparılır. Bu cür fenomenlər gündəlik həyatda rast gələ bilinmir deyə aparılır. Buna qəşəng nümunə Şredingerin pişiyi, Eynşteyn-Podolski-Rozen paradoksu, zaman genişlənməsinin sadə illustrasiyalarını və sairəni göstərmək olar. Bu tip eksperimentlər real eksperimentlərə yol açıb. Məsələn EPR paradoksu Bell bərabərsizliklərinə yol açıb, hansı ki, müəyyən ciddlik dərəcəsinə qədər sınanıb. Nəticədə isə, kvant mexanikasının hal hazırkı formasının qəbuluna gətirib çıxardıb.

İstinadlar
----------

1. ↑  "1921-ci il Fizika üzrə Nobel mükafatı". 2018-06-17 tarixində arxivləşdirilib. İstifadə tarixi: 2016-01-09.
2. ↑  "Mark C. Chu-Carroll, March 13, 2007". October 23, 2021 tarixində arxivləşdirilib. İstifadə tarixi: January 8, 2016.
3. ↑  "https://en.wikipedia.org/wiki/Special:BookSources/0471771716 Singiresu S. Rao (2007). Vibration of Continuous Systems (illustrated ed.)". 2022-08-16 tarixində arxivləşdirilib. İstifadə tarixi: 2016-01-09.
4. ↑  "Borun uyğunluq prinsipi". 2019-03-18 tarixində arxivləşdirilib. İstifadə tarixi: 2016-01-09.
5. ↑  [Enc. Britannica (1994), pg 844.]
6. ↑  [Enc. Britannica (1994), pg 834.]
7. ↑  "Elm fəlsəfəsində sadəlik". 2015-05-24 tarixində arxivləşdirilib. İstifadə tarixi: 2016-01-09.
8. ↑  [See 'Correspondence of Isaac Newton, vol.2, 1676–1687' ed. H W Turnbull, Cambridge University Press 1960; at page 297, document #235, letter from Hooke to Newton dated 24 November 1679.]
9. ↑  [Penrose, R (2004). The Road to Reality. Jonathan Cape. p. 471.]
10. ↑  [Penrose, R (2004). "9: Fourier decompositions and hyperfunctions". The Road to Reality. Jonathan Cape.]

Xarici keçidlər
---------------

* Hiqqz Nəzəri fizika mərkəzi
* Nəzəri fizikanın tarixi Arxivləşdirilib 2018-02-09 at the Wayback Machine
* Yaxşı bir nəzəri fizik necə olmaq olar?-1999-cu il Nobel mükafatı laureatı Jerard 't Huft
* Massaçusets Texnologiya İnstitutu Nəzəri Fizika Mərkəzi
* Nəzəri Fizika üzrə Perimeter İnstitutu
* Nəzəri Fizika üzrə Kavli İnstitutu- Santa Barbara Kaliforniya Universiteti
* Maks Plank Nəzəri Fizika İnstitutu Arxivləşdirilib 2011-05-12 at the Wayback Machine

| ⛭Fizikanın bölmələri |
| --- |
| Fizikanın bölmələri | Tətbiqi fizika • Eksperimental fizika • Nəzəri fizika |
| Enerji və Hərəkət | Klassik mexanika • Laqranj mexanikası • Hamilton mexanikası • Bütöv mühit mexanikası • Fəza mexanikası • Statistik mexanika • Termodinamika • Termodinamik proseslər • Hidromexanika • Kvant mexanikası |
| Dalğalar və sahələr | Cazibə qüvvəsi • Elektromaqnetizm • Kvant sahə nəzəriyyəsi • Nisbilik nəzəriyyəsi (Xüsusi nisbilik nəzəriyyəsi) • Ümumi nisbilik nəzəriyyəsi |
| Fiziki elmlər | Sürətləndirici fizikası • Akustika • Astrofizika • Heliofizika • Nüvə astrofizikası • Günəş fizikası • Kosmik fizika • Ulduzlar fizikası • Atom, molekul və optika fizikası  • Kimyəvi fizika • Hesablama fizikası • Kondensə olunmuş mühit fizikası (Bərk cisimlər fizikası) • Rəqəmsal fizika • Fizika mühəndisliyi • Riyazi fizika • Nüvə fizikası • Optika (Həndəsi optika) • Qeyri-xətti optika • Dalğa optikası • Kvant optikası • Hissəciklər fizikası • Astrohissəcik fizikası • Plazma fizikası • Polimer fizikası • Statistik fizika |
| Fizika və biologiya | Biofizika • Kardiofizika • Biomexanika • Tibbi fizika • Neyrofizika • Aqrofizika • Atmosfer fizikası • İqtisadi fizika • Geofizika • Psixofizika |

|  |  |
| --- | --- |
|  | ***Fizika** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin. Etdiyiniz redaktələri mənbə və istinadlarla əsaslandırmağı unutmayın.* |